لاہور (آن لائن) جمعیت علماء اسلام (ف) نا کماش مولانا فضل الرحمن تینا دورہ لاہور نا ارٹمیکو دے شار اٹ اختہ ءُ دے اس گدریفے، ہندن پاننگ ءِ کہ او تینا پارٹی نا راہشون تا اسہ ڈل اسے نا کماشی ءِ کرسا پاکستان مسلم لیگ ن نا سینئر نائب صدر و مسکوہی وزیراعظم نواز شریف نا مسڑ مریم نواز تون اوڑدہی کرے۔ مولانا فضل الرحمن نا مریم نواز تون مروک آ اوڑدہی پی ڈی ایم نا صدر نا وڑاٹ اولیکو اوڑدہی ئس۔ ہراٹی فریق آک ملک انا ساڑی سیاسی حالیت آ ہیت وگپ کرے و حکومت ءِ اینگ کننگ نا رداٹ برانزی پروگرام آ جوان سلا کریر۔ اوکان پد ہرا یو آئی (ف) نا کماش مریم نواز نا کنڈآن تروک آ ارغ اٹ ہم بشخ ہلک۔
